Kullervon laulu
Ma lasna oon laineille heitetty
 ja kuohuja koittelemaan,
 jo myrkkyä äitini maitona join,
 sain lemmestä vainoa vaan.

 Ja orjan merkki mun otsaani
 jo kehdossa maatessain
 on lyöty kuin teurashärkähän;
 nyt verta ma vuodatan vain.

 Mun säiläni kirkas ja kiiltävä
 nyt hurmetta hurtan juo!
 ja Hattaran Haltija, helisevät
 nyt tuonelan hevoset tuo!

 Te taivaan voimat vonkuen
 tulimerenä mellastakaa!
 Nyt kostoa vartoo kirottu,
 sydänverta sen vaatii maa.